|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 6 ОТ 2018 Г. ЗА УСЛОВИЯТА И РЕДА ЗА ПРЕДОСТАВЯНЕ НА ФИНАНСОВА ПОМОЩ ПО НАЦИОНАЛНА ПРОГРАМА ЗА ПОДПОМАГАНЕ НА ЛОЗАРО-ВИНАРСКИЯ СЕКТОР ЗА ПЕРИОДА 2019 – 2023 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | NikolovdПубликувано на Портала за обществени консултации 02 февруари 2022 г.  | Бележки по проект на НИД и доклад към НИД§ 9. За 2022 и 2023 г. финансови години кандидатите по мярка „Преструктуриране и конверсия на лозя“ и мярка „Инвестиции в предприятия“, които се възползват от разпоредбата на чл. 15, ал. 2 и чл. 61, ал. 2, посочват точен размер на авансовото плащане в заявлението за предоставяне на финансово подпомагане по съответната мярка. Същият размер се посочва и в заявлението по чл. 16, ал. 1 и чл. 62, ал. 1., в противен случай заявлението за предоставяне на авансово плащане се отказва и договора се счита за прекратен. |  |  |
| ПРЕДЛОЖЕНИЕ:Предлагам текстът „точен размер на авансовото плащане“ да се промени на „точен процент на авансовото плащане“, като предлагам да се добави и текста „който ще бъде приложен към одобрения размер на инвестицията“. | Не се приема | Целта на разпоредбата е в заявлението за предоставяне на финансово подпомагане да се определени точната стойност (размерът) на авансовото плащане. |
|  |  | Предлагам текстът „Същият размер се посочва и в заявлението по чл. 16, ал. 1 и чл. 62, ал. 1.“ да се замени с „Размерът на авансовото плащане, като произведение между заявения точен размер на авансово плащане и одобрения размер на инвестицията по проекта, закръглен до втори знак, се посочва в заявлението по чл. 16, ал. 1 и чл. 62, ал. 1.“.Предложението в НИД създава допълнителна финансова тежест върху кандидатите, в случаите на редуцирана от ДФЗ инвестиция по проекта.При заявяване на точен размер на авансовото плащане, кандидатът би следвало да го е изчислил при прилагане на 90% върху заявената инвестицията и върху получената сума е приложил до 80% за да определи точния размер, който желае да получи авансово.След подписване на договора и записване в него на одобрения размер на инвестицията по проекта, който в повечето случаи е редуциран от ДФЗ, според предложението в НИД, бенефициерът трябва да заяви точно това число, което е посочил при кандидатстването и да приложи банкова гаранция в размер на 110% спрямо него. Той ще бъде принуден да направи разходи за обезпечение и такси за издаване на банкова гаранция в размер, спрямо който няма да получи от ДФЗ авансово плащане, защото последното ще бъде определено спрямо одобрена инвестицията, а не спрямо заявена такава.Предлагам да се разгледат варианти и за заявяване и на процент, и на сума на авансово плащане, като в заявлението по чл. 16, ал. 1 и чл. 62, ал. 1 да се дава възможност да се посочи и по-малкото от двете.Обръщам внимание, че предложената промяна, както и настоящите предложения по нея са свързани с промяна и на образците на документи по мярката, които имат срок за публикуване, но не и за обществено обсъждане.Предлагам да се даде възможност за коментари и предложения по тях преди тяхното одобрение от директора на ДФЗ, за да не възникне нужда от даване на разяснения относно очакванията на ДФЗ за попълнени данни в тях.Ако горните предложения не се приемат, предлагам да се направи оценка в проекта на доклад за НИД в частта „Финансови и други средства, необходими за прилагането на новата уредба“ и да се изчислят допълнителните разходи, които ще трябва да направят бенефициерите за банкови гаранции, спрямо процентите на редукция, които налага ДФЗ върху заявените инвестиции. | Не се приема | Предложението утежнява разпоредбата. Кандидатите по мерките от програмата следва да планират размера на авансово плащане спрямо ресурсите за обезпечение на банковата гаранция, с които разполагат и спрямо планираната инвестиция. Управлението на бюджета по програмата в условията на преход към нов програмен период следва да бъде прецизно с цел осигуряване на по-голяма яснота за заинтересованите страни относно ангажираните средства от бюджета. Разпоредбата е съобразена с този принцип. |
|  |  |
|  |  |
|  | TzviatkovПубликувано на Портала за обществени консултации на 03 февруари 2022 г.  | § 1. В чл. 8 се правят следните изменения:1. В ал. 4 думите „получаване на разрешение за презасаждане“ се заменят с „изкореняване на лозовото насаждение“.ПРЕДЛОЖЕНИЕ:Предлагам точка 1 да отпадне.Процедурата за изкореняване на лозе стартира с подаване в ИАЛВ на [Уведомление за начало на изкореняване на лозови насаждения](http://www.eavw.com/updocs/2821011611842474_1.%20Uvedomlenie%20za%20nachalo%20na%20izkorenqvane.doc) и след приключването на изкореняването, завършва с [Уведомление за край на изкореняване на лозови насаждения](http://www.eavw.com/updocs/2821011611842690_3.%20Uvedomlenie%20za%20krai%20na%20izkorenqvane.docx) .Към [Уведомление за край на изкореняване на лозови насаждения](http://www.eavw.com/updocs/2821011611842690_3.%20Uvedomlenie%20za%20krai%20na%20izkorenqvane.docx) се прилага [Таблица с описание на изкоренените имоти](http://www.eavw.com/updocs/2821011611842755_Copy%20of%204.%20Prilojenie%20kym%20zayavlenie%20za%20krai%20na%20izkoreniavane.xls), в която са включени данни за:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Община** | **Населено място** | **ЕКАТТЕ** | **№ масив**  | **№ имот**  | **Изкоренена площ (ха)** | **Дата на начало на изкореняване** | **Дата на край на изкореняване** |

В проекта на доклад за НИД липсва обосновка как направено предложение отговаря на „прецизиране на текстовете от гледна точка на практическото прилагане на мерките“ и как ще осигури надеждна и достоверна информация за датата на изкореняване. Не става ясно чрез какъв показател или документ ще се удостовери приключването на едно продължително действие, каквото е изкореняването. Поради липса на мотиви за това мога да предположа, че това ще е конкретна дата! В тази връзка, трябва да се уточни ще се приема ли заявената дата от гроздопроизводителя или ще се приема датата на проверка на място и попълнен контролния лист на ИАЛВ с положително становище за това, или от друг документ, който не е посочен и следва да се мотивира и посочи.Предлагам нов текст по точка 1: „датата на разрешение за презасаждане“.Предложението еднозначно и документално обосновано определя дата, спрямо която следва да се приложи методиката за изчисление на паричното обезщетение. | Приема се по принцип | Логиката предполага събитието, което води до прилагане на тази процедура да бъде изкореняването, а не получаването на разрешение.Условията и редът по отношение на изкореняването са уредени в Наредба № 9 от 26 май 2016 г. за условията и реда за издаване на разрешения за засаждане на лозя. |
|  |  | § 2. В чл. 81, ал. 2, т. 1 думите „5 календарни години“ се заменят с „1 календарна година“.ПРЕДЛОЖЕНИЕ:Предлагам да се приведе в единствено число и текста „следващи годината на кандидатстване“, който следва променения текст. | Приема се |  |
|  |  | Предложения и забележки по проект на НИД§ 10. Мерките, включени в програмата, се прилагат след 31 декември 2022 г. по отношение на извършени разходи и плащания за договорени дейности, извършени преди 16 октомври 2023 г.ПРЕДЛОЖЕНИЕ:Предлагам текстът да се промени на „Мерките по чл. 1 се прилагат след 31 декември 2022 г. по отношение на извършени разходи и плащания за договорени дейности, извършени преди 16 октомври 2023 г.“. Предложения текст се обръща към конкретен, съществуващ текст на наредбата, а не общо към цялата програма. | Приема се |  |
|  |  | § 11. (1) Мярка „Преструктуриране и конверсия на лозя“ и мярка „Инвестиции в предприятия“ се прилагат след 31 декември 2022 г. по отношение на извършени разходи и плащания за дейности, изпълнени преди 16 октомври 2025 г., при условие че до 15 октомври 2023 г. тези дейности са били частично изпълнени и извършените за тях разходи възлизат на най-малко 30 на сто от общите одобрени разходи и че тези дейности ще бъдат изцяло изпълнени до 15 октомври 2025 г.ПРЕДЛОЖЕНИЕ:Предлагам да се поясни как ще се определи „30 на сто от общите одобрени разходи“- спрямо обща стойност за дейността или спрямо операциите, които са включени в нея?Във втория случай бенефициерът не разполага с тази информация, защото ДФЗ не включва в договорите си приложение, от което да е видно каква е одобрената стойност на разходите по операции, които са включен в дадената дейност. По мярка „Преструктуриране и конверсия“ ДФЗ не предоставя информация нито за одобрените площи по заявените имоти, независимо, че по наредбата бенефициерите предоставят цифрови географки данни за всички заявени имоти, нито за одобрените операции по отделните дейности, независимо, че същите се заявяват по утвърдените в наредбата образци на технологични карти.В този случай бенефициерът няма да може сам да определи дали е изпълнил задължението за тези 30%.  | Приема се по принцип | Разпоредбата ясно реферира към „дейности“. |
|  |  | § 11. (2) Ползвателите със сключени договори за предоставяне на финансова помощ по мярка „Преструктуриране и конверсия на лозя“ и мярка „Инвестиции в предприятия“, които предвиждат изпълнение на дейности съответно след 31.07.2023 г. и след 01.07.2023 г., но не по-късно от 15.10.2025 г. следва да:1. подадат заявление за междинно плащане в размер на най-малко 30 на сто от общите одобрени разходи, в случай че не са заявили авансово изплащане на помощта;2. подадат заявление за междинно плащане за отчитане на изпълнение на авансовото плащане за най-малко 30 на сто от общия размер на одобрените разходи, в случаите когато авансово плащане е извършено в размер на най-малко 30 на сто от общите одобрени разходи;3. подадат заявление за междинно плащане, когато помощта е изплатена авансово в размер по-малък от 30 на сто; със заявлението за междинно плащане следва да бъдат отчетени и допълнително извършени разходи над получения аванс, така че общият размер на отчетната междинна сума да бъде най-малко 30 на сто от одобрените разходи.ПРЕДЛОЖЕНИЕ:Предлагам предложението да се промени и вместо междинно плащане да се приложи само процедурата по чл. 18, ал. 3 или чл. 64, ал. 3 за проверка на място от ДФЗ за доказване на изпълнение на поне 30% от разходите по дейности по проекта.Основание за предложението са следните обстоятелства:С направеното предложение се създава допълнителна административна тежест върху бенефициерите, която не е заложена като изискуема в Регламента;Бенефициерите не разполагат с информацията за стойността на одобрените разходи за операции и сами не могат да определят дали са изпълнили тези 30%;Липсва оценка за финансовите разходи, които ще трябва да се извършат от бенефициерите, за да изпълнят това ново административно задължение, и каквато оценка не е включена в проекта на доклад за НИД. Например по чл. 63, ал. 3, т. 10 се изисква застраховка на активите, за която трябва да се плати застрахователна премия.В проекта на доклад на НИД не е направена оценка на разходите за бенефициерите от продължаващото трета година неприлагане на чл. 3, ал. 3 от наредбата за подаване на документите в електронен вид. Най-малкото, следва да се изчислят разходите на бенефициерите, които са принудени да правят за подаване на всяко отделно заявление за пътни, дневни, квартирни и др. по реда на Наредбата за командировките в страната, за пълномощни др. | Не се приема | Текстовете целят практическото прилагане на регулирани в европейското законодателство изисквания за периода на преход към новия програмен период. Необходимо е отчитане на извършени дейности и разходи, а изискуемия процент (30%) изисква от бенефициера единствено да е запознат със съдържанието на сключения от него договор за предоставяне на финансово подпомагане, където за всяка дейност е вписана съответната одобрена стойност.Задължението произлиза от регламент и не изисква предварителен анализ за въвеждането му в националното законодателство. |
|  |  | § 11. (3) Заявленията за междинно плащане по ал. 2, т. 1, 2 и 3 се подават в срок до 31.07.2023 г. по мярка „Преструктуриране и конверсия на лозя“ и до 01.07.2023 г. по мярка „Инвестиции в предприятия“. Заявленията за междинно плащане се разглеждат съответно по реда на чл. 17, 18, 19 и 20 и чл. 63, 64 и 65.ПРЕДЛОЖЕНИЕ:Във връзка с предложението по § 10 предлагам настоящото предложение да отпадне и да се промени в процедура за проверка на ДФЗ на място, каквато има и чл. 18, ал. 3 или чл. 64, ал. 3.Ако предложението не се приеме, възразявам срещу описаната процедура, която трябва да се прилага за междинно плащане.В чл. 17 и чл. 63 е описана процедура за окончателно плащане, която не може автоматично да се приложи спрямо междинно плащане. При окончателно плащане се изискват документи, които може да не са налични при междинното плащане, например документи за качество на лози, протоколи за 72-часови проби, разрешение за ползване, актуализиран лиценз за управление на данъчен склад и др.Чл. 19 и чл. 64, ал. 6 не са приложими към междинно плащане и следва да се променят, като се включи и междинно плащане със съответните условия за нередности по него. | Приема се по принцип | Разпоредбите, касаещи процедурата по подаване и разглеждане на заявленията за междинно плащане, ще бъдат прецизирани при следващо изменение на Наредбата. |
|  | „Национално сдружение на българските лозари“Д-р Петьо Бошнаков – председател на НСБЛoffice@lozari.bgПолучено по електронната поща на 21.02.2022 г. | „Национално сдружение на българските лозари“ има следните предложения за допълване на проект за Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 - 2023 г.: |  |  |
|  | 1. § 8, т. 3 да добие следната редакция: Не се прилагат чл. 78, ал. 2, т. 1 и т.,3 и чл. 80, ал. 5.2. Т. 11 на § 8 да отпадне.**Аргументи по предложение 1:**Считаме, че след като има изискване за участие по мярка „Събиране на реколтата на зелено“ за минимум 4 години от създаване на лозята, и тази мярка е кризисна, то с нищо тези лозя не са по-облагодетелствани от други, за които са минали например 6 години от създаването им. И при положение, че мониторингът е 5 години, то тогава изглежда абсурдна сега съществуващата редакция на чл. 78, ал. 2, т. 4 от Наредба № 6/2018 година, която слага ограничение от 4 години. Затова считаме, че при запазване на чл. 78, ал. 2, т. 4 от Наредба № 6/2018 г., следва да отпадне прилагането на чл. 78, ал. 2. т. 3 с Наредбата за изменение и допълнение на Наредба № 6/2018 г. Тона ще даде възможност за равно участие на всички потенциални бенефициенти.**Аргументи по предложение 2:**Не смятаме, че бенефициенти, които 2 поредни години са се възползвали за едни и същи имоти от мярка „Събиране на реколтата на зелено“, трябва да продължат да се възползват от нея. Това нито ги стимулира да отглеждат лозя за плододаване, нито е коректно и справедливо към останалите участници в процеса по кандидатстване. Тази практика е дискриминационна, създава условия на неравнопоставеност, неправомерно изчерпва бюджета по мярката и в случай, че бъде приета в Наредбата за изменение и допълнение на Наредба № 6/2018 г., респективно бенефициенти се възползват от нея, в резултат на което се ограничи бюджетът за останалите такива, ще сезираме компетентните органи. Въпросната практика би била приемлива единствено, ако има достатъчно средства по мярката за финансово обезпечаване на съответният пример. | Не се приема | Площи, които попадат в мониторинг поради получено финансиране по мярка „Преструктуриране и конверсия на лозя“ не следва да бъдат финансирани за събиране на реколтата на зелено.Разпоредбата цели яснота по отношение прилагането на мярката и е съобразена с допустимото по регламент. |
|  |  |
|  |  |
|  |  |
|  | Христомир Карапановizomir@abv.bgПолучено по електронната поща на 21.02.2022 г. | Във връзка с Проекта за Наредба за изменение и допълнение на Наредба № 6 от 2018г за условията и реда за предоставяне на финансова помощ по Националната програма за подпомагане на лозаро-винарския сектор за периода 2019-2023 правя следните предложения: |  |  |
|  |  | 1. По параграф 8 т. 3 – да се прилага чл. 80 ал. 5, в противен случай ако няма ограничения, финансовата помощ, която се предоставя може да отиде само в един бенефициент и да се върнем към времената, когато приемите се отваряха в 8 часа сутринта и привършваха в 8,10 поради изчерпване на лимита. В старата наредба, ограничението е от 35 хектара на стопанство, което върши работа в момента. | Не се приема | Заявленията за финансова помощ по мярката се класират съгласно критерии за приоритет, а не на принципа „приемане на заявления до изчерпване на бюджет“.Приоритизират се заявления за площи от 1 до 3 ха и от 3 до 20 ха. |
|  |  | 2. По параграф 8 т. 11 – за заявените за подпомагане през 2022 г площи, подпомогнати по мярката през 2020 и/или 2021, средният добив по чл. 80, ал. 3 да се изчислява за период от две години преди прилагането на мярката. През 2020 г по мярката Събиране на реколтата на зелено се взимаха 2018 и 2019 г., през 2021 г се взимаха 2019 и 2020 г, а през 2022 г предложението е 2018 и 2019, в което няма логика. Все пак мярката ще се прилага през 2022 г. Ако има мярка за 2023 г, моля да се каже кои години ще се вземат за среден добив. | Не се приема | Мярката не е допустима за прилагане през 2023 г. След 31 декември 2022 г. е допустимо единствено извършване на плащания по мярка „Преструктуриране и конверсия на лозя“ и „Инвестиции в предприятия“. Следващо евентуално прилагане на кризисната мярка може да има най-рано през 2024 г. и то след подробен икономически анализ, доказващ нейната необходимост. През 2020, 2021 и 2022 г. мярката се прилага без този анализ заради пандемията от Ковид. За прилагането на мярката през 2021 г. изчисляването на средния добив също бе на база 2018 и 2019 г.  |